Vita:TIT Budapesti Planetárium

message: 2016. augusztus 22-én nagy mennyiségű eső esett Budapesten, melynek következtében az épület olyan komolyan beázott, hogy biztonsági okokból be kellett zárni, melyről számos forrás beszámolt, pl. „Azonnali hatállyal bezár a Tudományos Ismeretterjesztő Társaság (TIT) Budapesti Planetáriuma. Az épület annyira beázott a hétfői esőzéstől, hogy a látogatókat fogadó helyiségek állapota életveszélyessé vált. A látogatók biztonságát és az épület vagyonbiztonságát szem előtt tartva döntöttek a planetáriumi műsorok vetítésének leállításáról.” Forrás: Bezárják a budapesti planetáriumot. További források:
Origo, VS, Híradó. Alább a TIT Budapesti Planetárium hivatalos közleménye olvasható, melyet a Planetárium nyitólapjára írtak ki és amelyet a problémák elhárítását követően valószínűleg levesznek.
Egy évvel korábban, 2015. szeptember 4-én, a Magyarország-Románia Európa-bajnoki selejtező után súlyosan megrongálták az épületet (forrás: 444.hu). A NOL információi szerint azonban a beázást nem az ultrák rongálása okozta: "Mint Szmutku Antal, a Planetárium műszaki referense a Nol-nak elmondta, nem a kupola ázott be, hanem a kupola körüli lapostetős rész, amelyen rossz állapotban van a kátrányszigetelés. A hétfői eső után állt a víz a körfolyosón, a főbejárat szélfogójában, a ruhatárban és az irodákban is." Forrás: Nem az ultrák rongálása miatt ázott be a Planetárium.
Előtte, 2015. július 8-án egy másik vihar okozta károk miatt volt lezárva a Népliget  és így a Planetárium is, mely bizonyára akkor is beázott.
A fentiek talán nem a szócikkbe valók, hacsak nem lesz komolyabb felújítás, de az épület története szempontjából feljegyzésre érdemesnek tűnik, legalább itt, a vitalapon. Az épület tervezett éves karbantartási munkálatai 2016. szeptember 1-től 11-ig lesznek – ennek az információnak a forrása is a Planetárium honlapja –, így várhatóan csak ezután nyit majd ki újra a Planetárium. Chale vita 2016. augusztus 24., 19:27 (CEST)
replies: text: Eltelt némi idő a beázás óta, az éves rendes javítási munkák tervezett idején is túl vagyunk, de még nem nyitott ki a Planetárium és a honlapjukon is kint van továbbra is a közlemény, ahogy a bejárati ajtóról sem szedték le. Néhány kiegészítő információ és kép az épület állapotáról:
Idézetek az RTL Klub híradójából ("Beázott és bezárt a Planetárium", RTL Klub, Híradó, 2016. augusztus 23.):
* „Életveszélyes a Planetárium. A tegnapi esőtől szinte minden részen beázott: a folyosókon, a pénztárban, a mosdókban, a ruhatárban még ma is állt a víz. A plafonból még mindig csöpögő nedvességet vödrök fogják fel. Eláztak fontos vezetékek és a főkapcsoló, ezért áramtalanították az épületet. És mától egy hétig biztos elmaradnak a vetítések.” (Szellő István, bemondó)
* „Amikor esik az eső, akkor itt idővel meg szoktak jelenni a vödrök a körfolyosón. (...) Ez még nem annyira meglepő. Az volt meglepő, hogy eleredt az eső és azonnal jött be a víz.” (Nyerges Gyula, csillagász)
* „A lapostetőn ugyanis megáll az eső és mivel a legtöbb helyen már repedezik a szigetelés, megszokták, hogy nagy esők alatt csöpög be a víz.” (Serdült Szilvia, riporter)
* „Eddig beszivárgott, most gyakorlatilag bent is esik az eső.” (Nyerges Gyula, csillagász)
Fényképek a Planetáriumról. (Molnár Dávid, Berecz Valter: Lezárták, bementünk: ilyen most a kihalt Planetárium, Budapest 24, 2016. szeptember 1.)
Illetve egy újabb cikk az Inforádió interjújáról. (Herczeg Zsolt: Továbbra sem tudni, mikor nyithat ki a Planetárium, InfoRádió, 2016. szeptember 7.)
* „Vízálló lámpákat szerelnek fel, és leverik az átázott vakolatot a Tudományos Ismeretterjesztő Társulat Budapesti Planetáriumában. Augusztus 22-e óta folyamatosan dolgoznak, de Piróth Eszter igazgató még nem tudta megmondani, hogy mikor nyitnak ki újra.”
* „Mi a Planetáriumra már nem is kaptunk évtizedek óta semmilyen támogatást, sem a minisztériumi részről, sem pedig önkormányzati részről. Ezt a Tudományos Ismeretterjesztő Társulat tartotta fent.” (Piróth Eszter, igazgató)
Újabb információk esetén kiegészítem majd a leírást és esetleg a szócikket is. Chale vita 2016. szeptember 17., 10:31 (CEST)

text: Ezt kifelejtettem az RTL Híradójában elhangzottakból, ami a Planetárium történetéhez tartozik: „A Planetárium 1977-ben épült, azóta nem volt felújítva. Azt mondják, egyszer a nyolcvanas években beszakadt a tető és azt megjavították. Ott nem is ázik, mindenhol máshol igen.” (Serdült Szilvia, riporter) Chale vita 2016. szeptember 17., 11:01 (CEST)
2016. október 5-e körül került fel egy újabb közlemény a Planetárium oldalára.
 
Egy újabb cikk az újranyitás idejéről: Index. 
Chale vita 2016. október 15., 18:33 (CEST)
thread_title:  A Planetárium beázása (2016) 

message: „Az épület pontosan félkör alakú kupolája 23 méter átmérőjű, alapterülete közel 1000 négyzetméter.“ Szerintem inkább félgömb alakú. Ebből adódóan, ha 23 méter az átmérője, akkor az alapterülete-felszíne kb. 830 nnégyzetméter. – Holdkóros vita 2017. június 5., 01:58 (CEST)
thread_title:  Geo-vagy-koszmo-metria